Jy dink dalk hierdie is ’n asemrowende ruimtefoto...maar die werklikheid sal jou verbaas!
JY LEES NOU Jy dink dalk hierdie is ’n asemrowende ruimtefoto...maar die werklikheid sal jou verbaas!
Dit lyk soos ’n foto van die Aarde wat van honderde kilometers af geneem is vanuit ’n ruimtereisiger se hoek by die Internasionale Ruimtestasie – maar dit is in werklikheid in Navid Baraty se kombuis geskep.
Navid, ’n fotograaf, was van kindsbeen af gefassineer deur foto’s wat deur ’n Hubble-teleskoop geneem is en dit het veroorsaak dat hy ’n “wetenskaplike” geword het wat pragtige interstellêre beelde in die gerief van sy huis skep deur slegs gebruik te maak van kos (en soms ’n paar kathare).
Hy tower hierdie buiteruimtelike foto’s op deur doodgewone huishoudelike bestanddele, glase en ’n Epson-skandeerder te gebruik en hy noem die reeks Wander Space Probe. Navid se kreatiwiteit het veroorsaak dat meer as 3 000 mense hom op Instagram volg.
#wander #anomaly #ghostly #space #exploration #multiverse #uknown #probe #latergram #travel #star #scan #spacecraft #wormhole #butter #foodcoloring #sugar #scanography
A photo posted by Wander Space Probe (@wanderprobe) on Feb 11, 2015 at 11:57am PST
Sy Instagram-bladsy, @wanderprobe, verskaf verduidelikings van sy werk, van “kat-newel”, waar hy sy kat se pels gebruik, en “spiraal-sout-hemelruim” tot planetêre pannekoek. Lees ook: Dié mense, diere het al ’n draai in die ruimte gemaak “Ek het gedink dit sou prettig en opwindend wees om die projek rondom die idee van hierdie denkbeeldige ruimtetuig te bou wat in die uitspansel rondbeweeg en foto’s neem van wat hy teëgekom het,” het Navid aan ABC gesê.
Hy voeg by dat mense hulle vergis het en gedink het die projek het die werklikheid weerspieël, maar op die ou end moes hy verduidelik hoe hy die beelde saamstel. Navid verduidelik sy werk so: “Ek skep hierdie fiktiewe ruimtetonele deur kos bo-op ’n fotoskandeerder te plaas en dit dan met die deksel oop te skandeer. Die planete en mane word geskep deur die bodems van glase wat vloeistof bevat te skandeer, terwyl ek vir die newels ’n groot skinkbord gebruik met verskeie vloeistowwe daarin.”
Hy verduidelik ook dat die vloeistowwe van nature “atmosferiese draaie” skep wat op sy foto’s te sien is wanneer hulle gemeng word. “Die sterre en ander ligstippels word geskep deur speserye en ander bestanddele op die skandeerder se glas te sprinkel.”
Phantom nebula- made from water, coffee, cream, soy sauce, food coloring, flour and salt. I really like the ghostly figure in the center created by the swirls of the liquids. #wander #space #art #scan #scanography #food #edible #phantom #ghost #nebula #star #travel #cosmos #latergram #probe
A photo posted by Wander Space Probe (@wanderprobe) on Nov 4, 2015 at 12:28pm PST
Navid het aan BoredPanda vertel dit duur sowat twee tot drie uur voor hy ’n drukdstuk kry waarmee hy tevrede is. Hoewel sy skeppings denkbeeldig is, skram Navid nie weg van die gedagte van die realiteit van sy skeppings nie.
“Ek hou daarvan om te dink dat my skeppings moontlik werklik iewers in die eindelose onbekendheid van die kosmos kan bestaan.”
Het jy al jou kaartjies bespreek vir Gateway to Space: Die uitstalling? Gaan loer hier vir ’n agter-die-skerms-kykie en bespreek vandag nog jou kaartjie by Computicket.
BRONNE: BoredPanda, ABC, Instagram